
O Volapükaflens Valöpo! 


Äsä ologols su pads 10 e 11, Cifal epübom dalebüdis tel. 
Balido estimom obi pösodiko dub cälod obik as Guvan Volapükanefa. 
Telido estimom fleni gudik Volapüka, sevabo: eli Donald Gasper dub 
cälod omik as Vicifal. 


Jünu flen Jean-Claude Caraco ebinom Vicifal, ab kodü gidids 
famülik, no kanom fovön in cal at. Sekü atos, Cifal ecälom söli Gasper 
as fovan oma. 


Cifal vilom danön ladöfiküno söli Caraco demü vob legudik, 
keli edunom dü yels mödik. Binom söl Caraco, kel eyufom fleni André 
Cherpillod ad dunön Vödabukis Volapük — Sperantapük e Sperantapük 
— Volapük, e ma söl Cherpillod, no ükanom fidunön vobi veütik at nen 
yuf völadik söla Caraco. Danö ai dönu demü vob ola as Vicifal, o flen 
löfik! 


Lofobsös söle Gasper benovipis ladöfikün obas demü sikot, keli 
egetom de Cifal Volapükanefa. Spelobs, das obleibom vobön ziliko 
pro Volapük löfik obas! 


Valikosi Gudikün Oles ed Olikanes da vol 


sedom a 


CA 


11:10:2006 
ZÄNABÜR VOLAPÜKA 


DALEBÜD DE 2006 YANUL 1 (Nüm: 1) 





Dispenan: Brian R. Bishop, Cifal Volapükanefa ä Dilekan Zänabüra 
Volapüka, 


vätälölo, 


das söl Ralph Midgley, tü del l-id dekula 1989 efünom e siso eredakom 
laiduliko e soaliko gasedi Volapükanefa nemü „Vög Volapüka,” 


das efünom, e dü yels mäl edilekom topedi bevüresodik tiädü ,„Flenef 
Bevünetik Volapüka,” 


das elaibinükom spodi ad kuradükön, tidön e konsälön flenis e seividanis 
alasotik Volapüka, 


das segivom medù bükots e bevüresod vödemis, vödabukis e tidodemis dö 
Volapük, 





cälom primü adel söli Ralph Midgley, lödöli lä 24 Staniwll Rise, Scunthorpe, 
Nolüda-Lincolnshire, DN17 1 TF, Linglän, as : 


GUVAN VOLAPÜKANEFA. 
So pelonöl 
tö Zänabür Volapüka 
tü d. balid yanula, yela 2006. 
Cifal Volapükanefa 


(BRIAN R. BISHOP) 





DALEBÜD DE 2006 YANUL 1 (Nüm: 2) 





Dispenan: Brian R. Bishop, Cifal Volapükanefa ä Dilekan Zänabüra 
Volapüka, 


11:11:2006 


vätälölo, das söl Donald Gasper lunüpo dajonom lanäli e skili okik in Volapük 
e pükav, 


cälom primü adel söli Donald Gasper, lödöli in zif Hong Kong tö GPO Box 
598, Tsyinän, as : 


VICIFAL VOLAPÜKANEFA 


ko bligs ad kuradükön Volapükanis, propagidön püki, e yufön in dakip baläta 
Volapükanefa. 


So pelonöl 

tö Zänabür Volapüka 

tü d. balid yanula, yela 2006. 
Cifal Volapükanefa 


(BRIAN R. BISHOP) 





STUL LOVE VAL! 


Gräm bela geilikün in Laustralän suno ovedon gräm kulivikum 
pos meik tvaleta geilikün da län. 


„Tvalet labü banorem,” äsä enemoy oni cogiko, tvalet ta stom 
alsotik pomeikon pö flan levienik bela Kosciuszko, kel topon mö pieds 
390 dis sömit me nif petegöl ninü Legad Netik ela N.S.W. (= Velsän 
Nulik Sulüdik). 


TUTIKEFS NEN ZEIL! 
Man nentutik päfanäbükom sekü tif tutikefas. Brasilänan at 
itifom tutikefis vel pö susmaket Midun at pälogon medü televidöm 


privatik. 


Ven poldan älüspikom ome, ästeifülom ad noön miduni; igo 
äjonom poldane mudi oka nen tuts. 


CILS KÄPTENA GRANT (fa Jules Verne) (2) 


, Ven el „Duncan” inakon len jol 
Skotänik, hiel Glenarvan ileditom 

de jimatan e de hiköst, el Major 
McNabbs, ed idunom zesüdikosi ad 
lovergivön pösodiko dokümis tefik 

lä Bür Marenik tö Tonnon , Pägetedom 
us mu koldäliko. . 
































Isludom ad stabön püdiki 
kolunäni Skotänik nensekidik 
etflanü sean. 





Se nun esäkikoy, das el „Britannia 
Inafädon ün vig bal pos motäv 

de pof ela „Callae. Mijenot ijenon: 
klūliko is nilü vesüdajol Sulüda- 
Lamerikäna. 

3 Cedol-li, das kanobs blimön lüsedanefi? 
{ Pidob vemo, o söl! Lesuk somik 
ik frädonöv milatis.) Lio 
atosi? f Ko mans kil — lü at 
— no kanobs-li üfo dasukön 

E te mans kil lifoms nog. 













Utan, kel vilon 


Büä äprimom 

Käpten Grant 

$ tävi riskiädik 

f oka, Hükonfid- 

$ om Söre okik 

$ elis bofik oka. 
Kid bäldik at 
ideadof suno. 
Mary e Robert 
älödons siso 

pö ditret gretik 
Anu, pos nun 
At in dela- 
gased, spel 
igalikon lä 

ons ad dönu- 

Jogön fati onsik. 
Imogolons ed 

irivons suno 





Lilön nulodi de 
‘Kilmastans di Glasgow’ 
lüikoyös lü Lord 

Glenarvon, Skotän! 


Kasedi Malcolm. 





Bür Marenik no 
blimon lüsedanefi 
ad sukön nafädanis! 

FIAT LUX! 


Alan neplidon neitis koldik ä dagikis nifüpa, ab dag somik 
kanon miflunön sauni menas anik, e tikäliki, e koapiki. 


Utans, kels sufons tupis kodü säsun belifons nenkuradäli sekü 
dag kodü def kiemik in koap. 


Atos ba binos sekü nivods lövik elas melotonin e serotonin in 
koap, u sekü koapaklok petupöl. 


Saunastad at binon säkäd, ab dabinons jenöfo tuvedots, kels 
kanons mödiko fasilükön neitis lunik nifüpa. 


Litalekäl binon bal modas frutik ad träitön tupis somik. 


Lekäl binädon me geb lita mu nidika dü düps fol a del medü 
litaboks. 


Litaboks at kanons sesedön jüi lux” degmil. El „lux” binon 
litimafot. Litükam kösömik sesedon za „lux’ 200 jü 500. Ab boks 
somik binons jeriks. 





Ad läsükön sümptomis tupas at, vitolös dadränälami äsi favis 
fefik dü nifüp. | lifädolös timi pödü dom pö lit delik, e fidolös diäti sanik 
frutas e härbatas. 


Fidolös saniko, spatolös nomiko e vitolös lalkoholi. Atos 
oyufos oli mödo! 





DÖ VOM GEILIK E PUL LETÄLENIK 





Vom geilik labü lögs stunik Pul sevom ya vödis mödotik 
Binof efe suvo so zunik. Kobü fraseodis alsotik. 
Koldikof, no slipof, Ejenon sekü flap 
Bi futis no kipof Fa vödabuk su kap 


Dis stofädem in bed nelunik! Ven äbinom putül nenmotik. 


GODAVAN PÖ DEADAM 
fi orge Luís Borges) 


Sülans ekonons obe, das, ven ädeadom hiel „Melanchton,” 
pägivon ome in vol votik dom luspetiko sümik ute, keli idalabom su 
tal. (Otos jenon ti valikanes, kels änu ekömons ini laidüp, e sekü atos 
kredons, das nu edeadons). 


Yegs domik äbinons ebo ots: tab, bür ko ragivs, e maps e buks. 
Ün timül, kü el „Melanchton” igalikom in dom at, äfövom nemediko 
vobis literatik oka äsva no äbinom fun, ed äpenom dü dels ömik tefü 
gidikam me fied. Sököl kösömoti okik, no äsagom igo vödi bal dö 


gudäl. 


Sülans äsienons moädami at ed äsedons pösodis ad dasäkön 
omi. El,„Melanchton” äsagom omes: „Ejonülob nendoto, das lan no 
neodon gudäli: ad lükömön lü sül saidon fied.” Dinis at äsagom ones 
rogiko e no sevölo, das ya ideadom, e das plad omik no äbinon sül. 
Ven sülans ililons spikädi at, äklemons omi. 


Pos vigs nemödik, möbs äprimons ad späkikön pianiko, e fino 
ävedons nelogädiks, pläamü bradastul, tab, blogs papürik e nigiär. 
Zuo, völs cema nu älabons zemastenis e glun mioti yelovik. Klots 
omik ya äbinons vemo grobikums. Efövom, too, vobi okik, ed 
älaidälom pö noam gudäla, e sekü atos, äpladons omi ini bür distalik, 
kö äbinons godavans votik äs om. 


Us äblibom dü dels ömik, pefärmüköl me lök, ed äprimom ad 
dotön tefü ceds okik, ed ädälons ome ad gegolön. Klots omik äbinons 
küir grobik, ab isüadom oki, das klots rigik äbinons fomälod, ed 
äbleibom lelobön fiedi, e nofön gudäli. 


Ün poszedel semik äsenom koldi. Ägolom da dom ed 
äfümükom, das cems votik ya no äsümükons cemis doma omik su tal. 
Bal onas äbinon fulü stums nesevädik; cem votik so ismalikon, das no 

äkanoy kömön ini on; votikos no ivotikon, ab dese fenäts ona älogoy 
däsärti sabik gretik. Cem pödik äbinon fulü pösods, kels äleplekons 
omi e dönuamo äsagons, das godavan nonik ädabinon so sagatik äs 
om. 


Leplekam at äpliton omi; ye anans pösodas at no älabons 
logodi, e votikans äjinons deadiks; fino änaütom oki ed äbadiniludom 
bosi. Täno esludom ad penön lelobi gudäla, ab blogs pepenöl adelo 
äjinons odelo peradöls. Atos ijenos, bi äjafom onis nekredölo. 


Pävisitom suvo fa deadans nulik, ab äjemom demü stad omik 
so miserabik. Ad süadükön omis, das äbinom pö sül, äbalädükom ko 
magivan bal se cem pödik ad cütön visitanis me sümädots freda e jöna 
niniks. Sosus visitans imogolons, ägepubons pöf e miot, e semikna 
bosilo büo. 


Nuns lätik demü el „Melanchton” nunons, das magivan e 
balan pösodas nen logod imosumons omi ini däsärt, e nu äbinon as 
dünan diabas. 


(Petradutöl fa hiel Sérgio Meira) 





LE a E E E E E E E a E E E E 


PRÜDÖ! SNEK PEKLÄNEDÖL 


Dalabans nulik doma in Tat : Missouri (Tats Pebalöl Nolüda- 
Lamerikän) pälesüpädons fa tuv pütonasneka lunotü pieds fol, keli 
lödans büik no plu ävilons dalabön. Äslifon disao bovilavacin, kel 
binon klänedöp legudik, bi sneks plidons luti vamik e luimöfiki. 


LE a E E E E E E E a a E E E i 


VÖDS SAPIK 


Utan, kel löfon, palöfon fa valans. 


